Илсе Павел элекке ҡаҙаныштары йә хаталары тураһында сиктән тыш күп уйламаған, шуға күрә улар уның иғтибарын маҡсатынан ситкә йүнәлтмәгән. Уның һүҙҙәре буйынса, алға ынтылып йүгереште уңышлы тамамлар өсөн, үткәнде оноторға кәрәк. Нимә арҡаһында Павел иғтибарын ситкә йүнәлтә алған? Беренсенән, мәсихсе булып китер алдынан, ул йәһүд динендә ҙур ҡаҙаныштарға өлгәшкән булған. Әммә ул уларҙы сүп-сар тип һанаған (Флп. 3:3—8). Икенсенән, мәсихселәрҙе эҙәрләгәне арҡаһында ул ғәйеп тойғоһо кисергән. Ләкин был уны Йәһүәгә хеҙмәт итеүҙән туҡтатмаған. Өсөнсөнән, Павел, Йәһүә өсөн инде етерлек эштәр башҡарҙым, тип уйлай алған. Ни өсөн? Сөнки ул, төрлө бәләләргә эләкһә лә, хеҙмәтен уңышлы башҡарған. Мәҫәлән, уның төрмәгә ябылғаны, туҡмалғаны, таш менән бәргесләнгәне һәм карап һәләкәтенә эләккәне, шулай уҡ ҡайһы саҡ ризыҡҡа һәм кейемгә ҡытлыҡ кисергәне булған (2 Кор. 11:23—27). Ләкин, күп ғазаптар кисерһә лә һәм ҙур уңыштарға ирешһә лә, Павел хеҙмәтен дауам итергә тейешлеген аңлаған. Беҙгә шундай уҡ рух сағылдырырға кәрәк. w19.08 3 б., 5 абз.